<classify> UTAFITI wa awali wa chanjo ya Ukimwi, umeonesha ina uwezo wa kusisimua na kufanya mwili wa binadamu, kutengeneza kinga dhidi ya kirusi cha ugonjwa huo wa Ukimwi.Hayo yamesemwa na Profesa Eligius Lyamuya wa Chuo Kikuu cha Sayansi ya Tiba Muhas, huku akitadharisha kuwa unahitajika utafiti zaidi kupata kinga kamili ya ugonjwa huo.Alisema utafiti huo umeonesha kuwa ni chanjo salama kwa wale waliopewa chanjo hiyo ya kuchangamisha kinga ya mwili, na kutengeneza viashiria vya kinga, kwa maana kwamba ile kinga ya mwili ikichangamshwa na hiyo chanjo, inatengeneza kinga ya mwili ambayo itapambana na kirusi hicho cha Ukimwi.Alibainisha kuwa bado wanaendelea na utafiti kwa kushirikisha wahusika wengi zaidi mpaka pale watakapofikia hatua ya kupata majibu kamili ya chanjo hiyo ili kuona kama inafaa kuanza kutumika kwa watu au la.Alisema wahusika katika jaribio la utafiti wa kwanza lililofanyika kati ya mwaka 2007 hadi 2010, lililojulikana kama HIVIS-03, walikuwa askari 60, lakini waliomaliza chanjo zote ni 42. Alisema kuna walioachia njiani, kwa sababu moja au nyingine.Utafiti wa pili ulifanyika mwaka 2008 hadi 2012 ili kupata chanjo sahihi ya VVU kwa aina ya pili ya chanjo ijulikanayo kama TAMOVAC-01Tanzania and Mozambique HIV Vaccine Program. Chanjo hiyo ilihusisha pia nchi ya Msumbiji.Profesa Lyamuya amesema utafiti nchini Tanzania, ulihusisha washiriki 120, kati yao 60 ni kutoka jijini Dar es Salaam na 60 kutoka Mbeya lakini waliomaliza chanjo zote tano Muhas ni 58 na Mbeya 58.Utafiti wa tatu TAMOVAC- II1 ulilenga washiriki 80 Muhas, Mbeya 80 na 40 Msumbiji kwa hapa Muhas tumewafuatilia wote, Muhas 67, Mbeya 62 ndio walimaliza chanjo zote, ila Msumbiji tulipata tu majibu yameendeleaje.alisema.Amebainisha kwamba kwa mara nyingine washiriki hao walitoka katika Jeshi la Polisi, Magereza na raia wa kawaida. Wengine 60 ni raia wa kawaida kutoka jijini Mbeya. Mtaalamu huyo alieleza kwamba utafiti huo, pia ulionesha kuwa mchanganyiko wa chanjo ya DNA-MVA ulikuwa salama.  <topic>: KITAIFA 